श्रीनाथजी संग खेली फूलों की होली
दूसरों के लिए भी त्याग करें- फादर
आजबृज में होली रे रसिया। अपने-अपने घर से निकसी, कोई श्यामल कोई गोरी रे रसिया..., होली रंग रंगा बरसाना, पग-पग राधा पग-पग कान्हा... जैसे होली के गीतों से बुधवार को गुजराती सनातन समाज गूंजता रहा। श्रीनाथ कथा के अंत में फाग महोत्सव के दौरान फूलों गुलाल की होली खेली गई। भगवान श्रीनाथजी ने सभी भक्तों के साथ नित्य फाग उत्सव का आनंद लिया। श्री वल्लभाचार्य पूज्य पाद गोस्वामी 108 श्रीव्रजराज कुमार ने भक्तों पर फूल बरसाए। इससे पूर्व उन्होंने श्रीनाथजी के जीवन उनकी श्रीध्वजाजी के बारे में लोगों को विस्तार से जानकारी दी। उन्होंने कहा कि पूरे विश्व में श्रीनाथजी तीन रूप में जाने जाते हैं। देश में वे तीन स्थान पर नाथ द्वार देव दमन, नाथ दमन बड़ौदा में उज्जैन में इंद्र दमन के नाम से जाने जाते हैं।
वैष्णवजनों की ओर बुधवार को श्रीध्वजा का पधरामणी महोत्सव (श्रीध्वजाजी अरोहण महोत्सव) मनाया गया। सुसज्जित पालकी पर ध्वजा संग श्रीनाथ प्रभु का स्वरूप श्रीनाथ ध्वजाजी विराजे। बिष्टुपुर ब्रजधाम हवेली से शोभायात्रा निकाली गई। भक्त भजन गाते चल रहे थे। लाल-पीला केसरिया साड़ी में सजी महिलाएं हाथों ने पीले रंग का पताका लिए चल रही थीं। धोती और बंडी पहने पुरुष जयकार लगा रहे थे। यात्रा बिष्टुपुर गुजराती सनातन समाज परिसर पहुंची। रास्ते में भक्तों ने फूल बरसाए और आरती उतारी। रात तक दर्शन पूजन का क्रम जारी रहा। उदयपुर के नाथाद्वारा स्थित पुष्टिमार्ग के श्रीनाथजी के प्रमुख मंदिर से श्रीध्वजाजी एक सप्ताह पहले रवाना हुए। यहां तीन दिनों तक श्रीध्वजा गुजराती सनातन समाज परिसर में विराजेंगे। इस दौरान उन्हें वैष्णव श्रद्धालुओं के घर भी ले जाया जाएगा।
जमशेदपुर| हमतेरी आराधना करते हंै, हे ख्रीस्त और तुझे धन्य कहते हैं, क्योंकि तूने अपने पावन क्रूस के द्वारा संसार को बचाया है... इन प्रार्थनाओं से बुधवार की शाम शहर के सभी चर्च गूंज उठे। मौका था ईसाई समाज के चालीस दिनी उपवास का। गोलमुरी संत जोसेफ चर्च में शाम 5 बजे पवित्र बलिदान हुआ। क्रूस यात्रा निकालकर विशेष प्रार्थना की गई। फादर कामिल हेंब्रम ने बताया चर्च में पूरे 40 दिन विशेष आराधना होगी। फादर कामिल हेंब्रम ने कहा कि इस समय हम प्रार्थना, उपवास-परहेज तथा तपस्या के साथ दूसरों के लिए भी त्याग करें।
गुडफ्राइडेकी तैयारी शुरू : राखबुध के साथ ही शुरू हुए चालीसा काल से ईसाई लोग गुड फ्राइडे की तैयारी मे जुट गए हैं। इन चालीस दिनों के अंतराल को वे लोग प्रार्थना तथा उपवास परहेज के साथ व्यतीत करेंगे। इस दौरान बुधवार शुक्रवार को शाम में गिरजाघरों में क्रूस यात्रा होगी।
बिष्टुपुर स्थित गुजराती सनातन समाज परिसर में ध्वजाजी का दर्शन करते श्रद्धालु फूलों की होली खेलते श्री वल्लभाचार्य पूज्य पाद गोस्वामी श्रीव्रजराज कुमार।
hin_Deva hin_Deva hin_Deva hin_Deva hin_Deva hin_Deva hin_Deva